Kilpapilkintäblogi: lokakuuta 2014
Suunnitelmiin tuli viikonlopun aikana muutoksia, kun en vielä perjantaiaamuna edes tiennyt, että Ratinassa on sunnuntaina laituripilkit. Tarkoitus oli lauantaina osallistua laituripilkkeihin Lahdessa, mutta päätin mennä kuitenkin mielummin Ratinaan kisoihin, se kun oli vielä aika lailla matkan varrella, kun ajelee Nokialta Hollolaan. Ja selvennykseksi, Ratina on mieluisampi kisapaikka saalisvarmuuden ja monipuolisuuden vuoksi. Lahdessa kun syvyys on kutakuinkin sama joka laiturilla. Mutta ensi lauantaina osallistun näillä näkymin kisoihin Lahdessa.
Itse asiassa sitä tuli jo haviteltua, josko olisi päässyt jäältä pilkkikauden avaamaan, mutta ihan niin vahvoiksi ei jäät ehtineet. Vammalasta löytyi torstaina lammelta reilut 2 senttiä jäätä, joten pe-la välillä Lahdessa olisi ehkä sen 4cm jossain lammessa jo ollut...
Koko lampi oli "tukevasti" jäässä, virtaukset olivan nähtävästi pieniä, kun vesi on aika alhaalla. Tähän lampeen laskee iso oja Pikku-Lattio -nimiseltä järveltä.
2,2cm...
Tuli rakenneltua viikon aikana toinenkin pitkä vapa laituripilkkejä varten, lähinnä Vesijärven laiturikisoja silmällä pitäen. Molemmat on siis valmistettu rikki menneistä heittovavoista. Otin vain sopivan mittaisen osan kärjestä, että pisin sallittu 100cm pituus ei ylity. Toisesta vavasta tuli 100cm ja toisesta 99cm. Kärkeen liimasin molempiin kiinni herkistimen.
Mutta sunnuntain kilpailuun. Kilpailuaika oli tuttu 9-13, joskin se vastasi entistä 10-14, sillä kelloja siirrettiin edellisenä yönä. Viikko sitten en tähän kisaan mennyt turhan pahan kelin vuoksi. Vettä oli tullut ihan kunnolla kisan aikana ja voittotulos oli ollut 4kg.
Odotukset eivät mitenkään korkealla olleet saaliiden puolesta, mutta tällä kertaa Ratinasta tuli kalaa niin kuin ennen tätä syksyä odotin ja jopa paremmin. Kala oli tosin sen verran syvässä, että pitkille vavoille ei ollut käyttöä.
Itselläni tosin ei paras mahdollinen aloituspaikka tullut omalle kohdalle, ja vielä hölmömpää oli siihen jäädä kun olisi saanut paikkaa vaihtaa. Nimittäin heti kisan alussa lähialueella monet saivat huomattavasti minua parempaa tahtia kalaa. Kaksi viereisintä kaveria tosin siirtyivät pois heti kun mahdollista, joten ei siinäkään kohtaa kaikkia muita onnistanut. Kalasto oli lähes yksinomaan särkeä. Joitakin salakoita sain sekaan lisäksi. Kun kisaa oli kulunut noin puoli tuntia, sain kalaa ajoittain jopa todella hyvin, mutta turhan usein meni hakemiseksi. Vekslasin eri syvyyksiä pohjan ja väliveden väliltä, ja välillä saattoi mennä yli 5 minuuttiakin ilman tärppejä. Ne oli kisan kannalta tärkeitä minuutteja, jotka olisi pitänyt käyttää jotenkin toisin. Kuitenkin selvästi parhaiten kalaa sain 7 metrin siimalla noin 3 metriä pohjasta.
Kisan puolivälissä oli saalista kertynyt viitisen kiloa tai vähän alle, mutta kalantulo alkoi pahasti heiketä. Ajattelin sen heikentyneen niin paljon muillakin, että en kuitenkaan vaihtanut paikkaa. (meinasin kyllä vaihtaa) Mutta ilmeisesti olin väärässä ja osa pilkkijöistä sai kalaa loppuun asti ihan hyvin. Toisella puolella pilkkineet saivat kalansa pohjasta, mitä hieman ihmettelin kun en tahtonut itse saada samoista syvyyksistä pohjasta oikein mitään. Pohjasta pilkkineet saivat myös jonkun verran pasureita/lahnoja särkien sekaan.
Viimeinen tunti oli itselläni selvästi kisan heikoin. Saalis jäi selvästi alle kiloon viimeisen tunnin aikana. Kalamäärä ei ollut ainoa muutos kalantulossa, vaan laji vaihtui yhä enemmän särjestä salakkaan lopussa. Aivan viime minuuteilla tosin sain ihan pohjasta muutaman särjen ja pienen lahnan.
Vähän oli väärä taktiikka tässä kisassa itselläni, mutta riitti se kuitenkin viidenteen sijaan asti. Olisi kenties pitänyt heti aluksi koittaa pilkkiä pohjasta (ei olisi parvet hajonnut kenties yhtä paljoa), mutta tuli mentyä liikaa edellisten kisojen tietojen perusteella. Aiemmin kun särkeä ei ole juurikaan pohjasta tullut verrattuna väliveteen.
Pilkin kisassa pelkästään kahdella eri tapsipilkillä. Aloituspilkki oli Haukka-pilkin Haukkaykkönen, mutta siinä vavassa ei ollut tarpeeksi siimaa ja vaihdoin isoon Reiman Velhoon, jolla tuli pilkittyä melkein koko kisa. Tällaista kisaa varten olisi saanut olla nopeampiakin välineitä mukana, mutta ei ollut, mutta ensi kerralla on.
Voittaja oli täysin ylivoimainen ja kalat nousivat kutakuinkin selkäni takaa laiturin toiselta reunalta. Kymmenen metrin vedestä pohjasta pilkittynä kohtuullinen saalis.
Päivän keli oli tuulinen, mutta sateeton.
1. Arto Särkikoski 12320
2. Reino Asikainen 9390
3. Jorma Nyman 8980
4. Pertti Koskinen 8970
5. Atte Mustalahti 7040
6. Kauno Kota-Aho 5980
7. Antti Sytelä 5400
8. Matti Santonen 5300
9. Armas Ruokolainen 5230
10. Reijo Tammisalo 4835
11. Antti Sipilä 4655
12. Jouko Honkanen 4360
13. Heikki Villenius 4245
14. Paavo Pyöriä 3220
15. Mauno Suhonen 3125
16. Henrik Silfver 2900
1. Terttu Kota-Aho 8070
2. Eeva Asikainen 6870
3. Hilkka Helin 5970
4. Sirkku Nyman 5580
5. Vieno Sisso 5380
6. Helena Villenius 2495
...kisan jälkeen kävin hakemassa kovuutta talven koitoksiin menemällä Pispalan portaat (310 rappusta) viisi kertaa ylös alas.
Lähettänyt Atte Mustalahti klo 14.16 Ei kommentteja:
ATSU-ketjukoukut, uusi värikartta ja koukkukokosuositukset
Julkaisin vihdoista viimein uuden ketjukoukkujen värikartan. Värikartta löytyy täältä: LINKKI
Käytin ketjupilkinnässä viime talven pilkkikisoissa lähes yksinomaan Kamasan B420 -koukkuja koossa 16, 14 ja 12. Koukut soveltuvat erittäin hyvin nopeaan pilkintään, sillä ne kestävät hyvin kovempaakin käsittelyä. Koukut ennemmin katkeavat kuin taipuvat, tai niin ainakin kuvittelen, sillä niin jämäkkiä nämä koukut ovat. Toisaalta yksikään koukku tai pilkkiketju minulla ei katkennut koko edellisen kauden aikana. Toki "mättökisoja" oli viime talvena tosi vähän, jos ollenkaan. Ensi talvena koukkujen kestävyys pääseekin paremmin koetukselle Lahden Vesijärven myötä.
Nämä Kamasanin B420 koukut ovat ehkä hieman isompia kuin useiden muiden koukkumallien "samankokoiset" (koukkunumeroltaan) koukut.
Mutta tässä kokosuositukseni eri kokoisille ahvenille:
Koko 16: ahvenen koko 5-15g
Koko 14: ahvenen koko 15-40g
Koko 12: ahvenen koko 40-70g
Koko 10: ahvenen koko 70-150g
Koko 8: ahvenen koko 150g+
Luonnollisesti kuitenkin paremmalla syönnillä voi käyttää hieman isompaa koukkua kuin huonolla syönnillä. Myös tilanteissa, joissa alla on montaa eri kokoista kalaa ei välttämättä kannata valita sitä pienintä vaihtoehtoa. Tietysti myös jossain tilanteissa ei ole mahdollista käyttää kalan kokoon nähden riittävän suurta koukkua, sillä pienet pilkit eivät ui ison koukun kanssa. Toisaalta isommasta koukusta on helpompi ja mukavampi irroittaa kala.
Mustadin isot 1, 2, 1/0 ja 2/0 koon koukut on tarkoitettu lähinnä meripilkintään veneestä, tilanteisiin joissa kalaa on alla paljon. Kovalla syönnillä olevat ahvenet ottavat kyllä isoonkin koukkuun.
Talvella kuitenkin samoja koukkuja voi käyttää esim. hauen ja kuhan pilkinnässä. Ja miksei isolle ahvenellekkin syvässä vedessä ison pilkin kanssa.
Lähettänyt Atte Mustalahti klo 5.02 Ei kommentteja:
Tunnisteet: Kamasan, ketjukoukut
Lähettänyt Atte Mustalahti klo 14.32 Ei kommentteja:
Lauantaina oli vuorossa ensimmäiset laituripilkkikisani Vesijärvellä. Onhan tuossa kisoja pidetty jo syyskuun alkupuolelta asti, mutta itsellä ilmeisesti alkaa pilkkikuume nousta vasta näin jäiden tulon lähestyessä.
Kelit oli kohdallaan ja aloituslaituri oli tämän näköinen.
Mutta asiaan. Lauantain kisapaikka oli siis Teivaan satama. Kilpailuaika oli 9-14. Aloituspaikkoja ei tässä kisassa arvottu, vaan arvottiin järjestys, jossa sai oman paikkansa valita "ykköslaiturilta". (Myöhemmin sai siirtyä myös kahdelle muulle laiturille + rantalaiturille.) Itsellä ei minkäänlaista hajua hyvistä paikoista ollut, ja taisikin olla melko tusinapaikka, josta aloitin. Ei tullut siis ekan vartin aikana tärppiäkään. Vartin jälkeen sai siirtyä, ja päätin mennä salakoita yrittämään "rantalaiturille". Siellä kun niitä näkyi pinnassa käyvän.
Kyllä siellä salakoita näkyikin, mutta syönnillä ne eivät olleet. Isot parvet uivat morrista ohitse sitä huomioimatta. Yksittäiset salakat kävivät hieman morria haistelemassa, mutta eivät ne kiinni jääneet. Salakat olivat kooltaan alle 10-grammaisia. Ajattelin, että ei noilla salakoilla kisassa pärjää, jos ne eivät edes syö, joten lopetin salakan yrittämisen melkeinpä heti alkuunsa. Muutama muu pilkkijä niitä jäivät kyllä yrittämään ja harvakseltaan he saivatkin niitä ylös.
Siirryin ulommalle laiturille, ja ajattelin etsiä "nopeasti" kalaisan paikan, eli en jäänyt odottelemaan kaloja jos niitä ei heti tullut. Taisi olla toinen paikka, josta kokeilin ja siitä alkoi välittömästi tulla ihan hyvää tahtia pientä särkeä ja pientä ahventa. Kalaa nousi tästä melko pitkään, mutta kyllä kalantulon tahti heikkeni jo puolen tunnin jälkeen. Lopulta siitä sai ainoastaan alle 10g ahvenia ja niidenkin tulo tuntui loppuvan...
Lähdin aktiivisesti etsimään kalaa laiturin muista kohdista, mutta hiljaista tuntui pitelevän. Yhdestä kohdasta sain peräkkäin 3 pikkuahventa ja se siitä kalantulosta sitten. Palasin vielä myöhemmin siihen kohtaan mistä sain aiemmin kalaa, mutta enää en saanut siitäkään kuin muutaman ihan pienen ahvenen. Rannempaa kokeilin vielä jonkun aikaa, mutta ei mitään havaintoa kaloista.
Siirryin "keskimmäiselle" laiturille alueelle, missä monet näyttivät kalaa saavan. Itselläni oli siellä hiljaisempaa, mutta melko nopeasti kuitenkin sain siiman päähäni selvästi päivän isoimman kalani, kun uittelin n. 200g ahvenen haaviin. Muutaman ahvenen ja yhden särjen tuosta vielä sain, ja ympäriltä en mitään. Kalantulo tuntui tässäkin lakkaavan heti ja alkoi hieman turhauttaa. Ykköslaiturilla ei tuossa kohtaa näkynyt ketään koittamassa, ja menin kokeilemaan sieltä muutaman kohdan. Siellä olikin sitten täysin hiljaista, ei nyppyäkään mistään. Taisin noin 5 eri kohdasta yrittää tuloksetta.
Kilpailuaikaa oli jäljellä noin tunti ja 40 minuuttia, jonka päätin uhrata niiden pikkusalakoiden yrittämiseen. Ajattelin, että niistä saisi edes jotain grammoja repun pohjalle. Salakkaparvet olivatkin paljon paremmalla syönnillä kuin aamulla. Suurimman osan ajasta saikin salakoita nostella kohtuullista tahtia. Välillä parvet siirtyivät kyllä tavoittamattomiin. Sinä aikana sai yksittäisiä pikkuahvenia pohjasta.
Kun kisa-aikaa oli jäljelläenää alle tunti, päätin vaihtaa morrin tapsiin ja onkia hieman syvemmästä sitä salakkaa. Tuo näytti toimivan, sillä aloin saamaan sekaan myös isohkoja 20-35g salakoita. Suurin osa oli siltikin sitä noin 5-7g salakkaa. Mutta eipä noilla pienillä niin väliä, kun yksi isompi salakka vastaa noin 4-6 pikkusalakkaa. Sain viimeisen puolen tunnin aikana salakoiden lisäksi 3 särkeä ja muutaman pikkuahvenen, joten kalantulo oli kutakuinkin yhtä hyvää kuin kisan ensimmäisellä tunnilla särkiä ja ahvenia pilkkiessäni. Käytin koko kisan koukkukokoa 16, mutta se oli ehdottomasti liian suuri! Ensi kerraksi varaudun koon 18 tapsimorreilla.
Tuossa salakkapaikassa olisi ollut myös ehdottomasti apua sellaisesta metrin mittaisesta pilkkivavasta. Ensi kerralla sellainen on mukana ja lauantai-iltana sellaisen jo rakentelin! Katkenneestä heittovavasta sai sopivan mittaisen kärjen, joka sopi hyvin pilkkivavan vaihtokärjeksi. Kärkeen liimasin myös morriherkistimen, joka ei tosin kuvassa kovin hyvin erotu.
Oma saaliini koostui siis yli 80 salakasta, lähes 60 ahvenesta ja noin 30 särjestä. Kotona kun laskeskelin, niin salakoiden keskipaino oli hieman alle 10g, särkien 14g ja ahventen 16g. Mistään kovin isoista kaloista ei siis voi puhua, 200g ahvenen jälkeen 2. suurin kalani oli noin 40g ahven.
Saalista kertyi 2157g, joka riitti toiseen sijaan, kun veteraanimiehet laitettiin omaan sarjaansa. Mutta kuten tuloksista näkyy, omassa sarjassaan he pilkkivätkin tulosten puolesta!
Tulokset: (poimittu Lahden Kalaveikkojen sivuilta LINKKI)
1 Maarit Haapaniemi 2778
2 Laila Tamminen 2749
3 Seija Orpana 2236
4 Lilja Lämsä 1948
5 Ritva Kokko 1287
6 Raili johansson 564
1 Pertti Piiroinen 2711
2 Atte Mustalahti 2157
3 Matti Huotari 1608
4 Juha Paakkinen 134
1 Kauko Jääskeläinen 5208
2 Keijo Pokki 3462
3 Eero Mäki 2576
4 Erkki Mieskolainen 2150
5 Kari Kuisma 1680
6 Tuomo Rakkola 1552
7 Viljo Toivonen 1349
8 Mauno Ronkonen 1118
9 Seppo Puolakka 937
10 Taisto Palomäki 907
11 Veikko Karinkanta 640
Kalaa yhteensä 39751
Lopuksi täytyy sanoa, että kisapaikkana Teivaan satama oli aivan eri tyyppinen kuin mihin olen tottunut. Tilaakin oli vielä enemmän pilkkiä kuin Ratinassa, johtuen siitä että käytössä oli useita eikä vain yksi laituri. Nämä satamat on myös ilmeisesti ruopattu aika tasasyvyiseksi, niin ei pääse oikein mitään eri ottisyvyyksiä etsimään. Kalansa porukka ilmeisesti pilkki pääasiassa aivan pohjasta, paitsi salakan onkijat tietysti saivat kalansa pinnasta. Itsekin aamusella kalani sain melkein pelkästään pohjasta, tosin jonkun verran särkeä ja ahventa tuli metri irtikin pohjasta. Mutta ensi kerralla panostan enemmän salakkaan, mikäli niitä on silloin alueella.
Lähettänyt Atte Mustalahti klo 12.10 Ei kommentteja:
Tunnisteet: ahven, laituripilkki, salakka, särki
Bonuskala!
Kuhan saaminen muutti tietysti kisan luonteen täysin, kun yhtäkkiä tiesin olevani kisassa vahvoilla, kun vaan loppuaikana jotain saalista saisi. Pidin epätodennäköisenä, että voittosaalis nousisi yli kolmen kilon niin huonolla syönnillä. Loppukisa meni itselläni huomattavasti tasaisemmin kuin kisan alku, ja sainkin oikeastaan pari kalaa jokaisesta paikasta josta vain kokeilin. Mutta kyllä niitä houkutellakin paljon sai.
Lähettänyt Atte Mustalahti klo 13.01 Ei kommentteja:
Tunnisteet: kisat, laituripilkki, tapsipilkintä
Sunnuntaina tuli oltua toisissa laituripilkeissä tälle syksylle. Paikka oli sama kuin edellisellä kerralla (Tampereen Ratina/Pyhäjärvi), samoin kilpailuaika 9-13.
Muutama minuutti ennen kisan alkua näytti tältä.
Edellisessä kisassa käytin omatekemiä lyijytapsimorreja, mutta täysin tyytyväinen en ollut kalojen kiinni pysymiseen ja tarttuvuuteen. Tähän kisaan tein nro 16 koukkuun volframitapsimorreja. Tapsien pituus oli siinä 10cm tai vähän alle.
Arvotulla paikalla jälleen pilkittiin ensimmäinen 15 minuuttia, jonka jälkeen oli koko laituri käytössä.
Ensi kertaa laituripilkeissä sain hyvän arvontapaikan, sillä sain varmaan yli 10 särkeä heti ekaan varttiin. Kalantulo vain parani senkin jälkeen vielä vähän aikaa, kunnes alkoi hiipumaan kuitenkin aika pian ja loppui kokonaan.
Siirryin hieman syvempään veteen tuon jälkeen ja sieltä tuli muutama ahven ja pari särkeä, mutta ei muuta. Hetken tyhjän pyytämisen jälkeen siirryin aivan laiturin päähän, missä pari pilkkijää oli nähdäkseni saanut kalaa kohtuullista tahtia jonkun aikaa. Itsekin tuolta heti aloin kaloja saamaan, mutta jälleen niitä tuli vain muutamia. Tuolta tuli ahventen ja särkien lisäksi myös salakoita.
Koko loppukisa eli viimeiset noin 2,5 tuntia olikin sitten enempi vähempi vaikeaa. Paljon vaihtelin paikkaa, mutta kaloja ei pahemmin kohdalle osunut. Parhaiten taisin saada kun palasin hetkeksi kisan aloituspaikalleni. Siinä ainakin ahvenparvi oli alla vähän aikaa, särjet oli jo harvinaisempia.
Ylipäätään tuli aika paljon haravoitua eri syvyyksia 3-8m väliltä. Ilmeisesti olisi kannattanut särkiä/salakoita koittaa välillä pinnemmastakin. Pikaisesti tosin pari kertaa tuloksetta koitinkin. Viimeisen puolen tunnin aikana pari kertaa salakkaparvi oli hetken aikaa alla noin 3-4m syvyydessä, mutta eipä kisan lopun kaloista enää paljoa kertynyt.
Kaiken kaikkiaan kalaa nousi kilpailussa yllättävän vähän, ja itsekin sain pienemmän saaliin kuin viimeksi. Saaliit oli myös paljon epätasaisempia kuin viimeksi. Mutta ehkäpä sitä selittää se, että bonuskaloja oli liikkeellä paljon vähemmän ja kärkisijat menivät melko tasakokoisilla särjillä (30-50g) ja ahvenilla (15-40g). Toisaalta salakkaa oli liikkeellä enemmän kuin viimeksi, niitä saivat todella monet jotka pilkkivät pinnan läheltä tai välivedestä. Pohjasta pilkkineet taisivat olla sunnuntaina niitä, jotka jäivät pienimmille saaliille. Edelliskerralla pohjasta nousi kohtuu hyvin pasuria, mutta nyt ne olivat harvassa. Itse sain nyt syvästä yhden pasurin.
Omat välineet pelitti oikeinkin hyvin tässä kisassa, eikä montaa kalaa päässyt matkalta irti koko kisassa. Tarttuminenkin oli useimmiten kunnossa, ainakin jos syötti oli kunnolla koukussa.
1. Helena Villenius 4508g
2. Anna-Maija Pohja 2581g
3. Terttu Kota-Aho 2308g
4. Seija Reiman 2190g
5. Vieno Sisso 1513g
6. Airi Rodziewicz 1468g
1. Arto Särkikoski 5707g
2. Atte Mustalahti 4378g
3. Kauno Kota-Aho 3678g
4. Henrik Silfver 3644g
5. Heikki Villenius 2456g
6. Eino Pärssinen 2261g
7. Antti Sytelä 2160g
8. Antti Sipilä 1955g
9. Mauno Suhonen 1737g
10. Pertti Lahti 1336g
11. Tarmo Tonttila 1110g
12. Paavo Pyöriä 840g
12. Jouko Honkanen 840g
Tunnisteet: ahven, laituripilkki, salakka, särki, tapsipilkintä